title: 2015 m. lapkričio 20 d. Europos Centrinio Banko sprendimas (ES) 2015/2218 dėl reikšmingo poveikio prižiūrimos kredito įstaigos rizikos pobūdžiui prezumpcijos netaikymo darbuotojams procedūros (ECB/2015/38)

text:
1.12.2015

               LT

               Europos Sąjungos oficialusis leidinys

               L 314/66

         EUROPOS CENTRINIO BANKO SPRENDIMAS (ES) 2015/2218
   2015 m. lapkričio 20 d.
   dėl reikšmingo poveikio prižiūrimos kredito įstaigos rizikos pobūdžiui prezumpcijos netaikymo darbuotojams procedūros (ECB/2015/38)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 127 straipsnio 6 dalį ir 132 straipsnį,
   atsižvelgdama į 2013 m. spalio 15 d. Tarybos reglamentą (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (1), ypač į jo 4 straipsnio 3 dalį,
   kadangi:

               (1)

               pagal Reglamento (ES) Nr. 1024/2013 6 straipsnyje nustatytą sistemą Europos Centrinis Bankas (ECB) turi išimtinę kompetenciją vykdyti to reglamento 4 straipsniu jam pavestus uždavinius dalyvaujančiose valstybėse narėse įsteigtų kredito įstaigų atžvilgiu arba kredito įstaigų, įsteigtų nedalyvaujančiose valstybėse narėse, filialų, įsteigtų dalyvaujančiose valstybėse narėse atžvilgiu;

               (2)

               siekiant bankų sąjungos tikslų laikantis 2012 m. spalio 19 d. Europos Tarybos išvados, kad ekonominės ir pinigų sąjungos stiprinimo procesas turi būti grindžiamas Sąjungos institucine ir teisine sistema, Bendrame priežiūros mechanizme turi būti parengta suderinta teisinė sistema;

               (3)

               Europos Centrinio Banko reglamentu (ES) Nr. 468/2014 (ECB/2014/17) (2) sukurta ECB, nacionalinių kompetentingų institucijų ir nacionalinių paskirtųjų institucijų bendradarbiavimo Bendrame priežiūros mechanizme struktūra. Tiksliau, 2 antraštinės dalies III dalyje nustatytos bendros nuostatos, susijusios su tinkamu ECB priežiūros sprendimų priėmimo procesu;

               (4)

               riziką ribojančios priežiūros sistema, nustatyta Europos Parlamento ir Tarybos direktyvoje 2013/36/ES (3), reikalaujama, kad įstaigos nustatytų visus darbuotojus, kurių profesinė veikla turi reikšmingą poveikį įstaigos rizikos pobūdžiui. Visi šiuo tikslu naudojami kriterijai turi užtikrinti, kad darbuotojų, turinčių reikšmingą poveikį įstaigos rizikos pobūdžiui, nustatymas atspindėtų įvairių veiklų įstaigoje rizikos lygį;

               (5)

               ECB privalo užtikrinti, kiek tai susiję su Komisijos deleguotojo reglamento (ES) Nr. 604/2014 (4) sistema, kad subjektai, kuriems taikoma jo tiesioginė priežiūra, taikytų darbuotojų, turinčių reikšmingą poveikį įstaigos rizikos pobūdžiui, nustatymo taisykles nuosekliai, taip užtikrindami bet kurio tokio nustatymo patikimumą. Todėl šiame sprendime nustatyta procedūra, susijusi su kiekybinių kriterijų, įtvirtintų Deleguotojo reglamento (ES) Nr. 604/2014 4 straipsnyje, taikymu,

         PRIĖMĖ ŠĮ SPRENDIMĄ:
   1 straipsnis
   Apimtis
   Šiame sprendime nustatomi procedūriniai reikalavimai, taikomi tiek pranešimui, tiek prašymui dėl išankstinio patvirtinimo, kuriuos prižiūrimos kredito įstaigos pateikia ECB siekdamos, kad darbuotojams arba darbuotojų kategorijoms nebūtų taikoma prezumpcija, susijusi su darbuotojų nustatymu, grindžiamu Deleguotojo reglamento (ES) Nr. 604/2014 4 straipsnyje įtvirtintais kiekybiniais kriterijais.
   2 straipsnis
   Sąvokų apibrėžtys
   Šiame sprendime:
   1)   prižiūrima kredito įstaiga– tai svarbus prižiūrimas subjektas, kaip apibrėžta Reglamento (ES) Nr. 468/2014 (ECB/2014/17) 2 straipsnio 16 dalyje, arba svarbi prižiūrima grupė, kaip apibrėžta Reglamento (ES) Nr. 468/2014 (ECB/2014/17) 2 straipsnio 22 dalyje;
   2)   ECB priežiūros sprendimas– kaip apibrėžta Reglamento (ES) Nr. 468/2014 (ECB/2014/17) 2 straipsnio 26 dalyje;
   3)   nustatyti darbuotojai– tai visi prižiūrimos kredito įstaigos darbuotojai, kurių profesinė veikla pagal Deleguotąjį reglamentą (ES) Nr. 604/2014 turi reikšmingą poveikį subjekto rizikos pobūdžiui individualiu, iš dalies konsoliduotu arba konsoliduotu lygmeniu, kaip nurodyta Europos Parlamento ir Tarybos reglamento (ES) Nr. 575/2013 (5) 4 straipsnio 1 dalies 48 ir 49 punktuose.
   3 straipsnis
   ECB pateiktina bendra informacija
   1.   Pranešime, remiantis Deleguotojo reglamento (ES) Nr. 604/2014 4 straipsnio 4 dalimi, ir prašyme dėl išankstinio patvirtinimo pagal 4 straipsnio 5 dalį pateikiama tokia praėjusių finansinių metų pabaigos ir einamųjų finansinių metų informacija:

               a)

               ataskaitinė data;

               b)

               prižiūrimos kredito įstaigos juridinio asmens identifikatorius (JAI);

               c)

               darbuotojų skaičius, atitinkantis visą darbo dieną dirbančių darbuotojų etatų skaičių;

               d)

               nustatytų darbuotojų skaičius;

               e)

               nustatytų darbuotojų skaičius, remiantis kokybiniais kriterijais pagal Deleguotojo reglamento (ES) Nr. 604/2014 3 straipsnį;

               f)

               nustatytų darbuotojų skaičius, grindžiamas vien kiekybiniais kriterijais, išdėstytais Deleguotojo reglamento (ES) Nr. 604/2014 4 straipsnyje, kartu su nuoroda, kuriai iš kategorijų, nurodytų Deleguotojo reglamento (ES) Nr. 604/2014 4 straipsnio 1 dalies a, b ir c punktuose, kiekvienas nustatytas darbuotojas priklauso;

               g)

               nustatytų darbuotojų skaičius, grindžiamas tik papildomais prižiūrimos kredito įstaigos nustatytais kriterijais.

         2.   Pranešime, remiantis Deleguotojo reglamento (ES) Nr. 604/2014 4 straipsnio 4 dalimi, ir prašyme dėl išankstinio patvirtinimo pagal 4 straipsnio 5 dalį pateikiama tokia informacija apie kiekvieną darbuotoją, kurio atžvilgiu prašoma netaikyti prezumpcijos:

               a)

               darbuotojo vardas ir pavardė, subjektas, veiklos padalinys, skyrius ir pareigų pavadinimas kartu su darbuotojo vadovaujamų darbuotojų skaičiumi, atitinkančiu visą darbo dieną dirbančių darbuotojų etatų skaičių;

               b)

               ar darbuotojas vykdo kokią nors rizikos prisiėmimo arba rizikos kontrolės funkciją ir, jei taip, rizikos pozicijų, kurias leidžia funkcija, ribos dydis milijonais eurų;

               c)

               ar darbuotojas yra kokio nors komiteto narys ir, jei taip, komiteto pavadinimas, jo atskaitomybės lygis ir įgaliojimų priimti rizikos sprendimus lygis, išreikštas bendro 1 lygio nuosavo kapitalo procentine dalimi;

               d)

               viso atlyginimo dydis eurais ir kintama fiksuoto atlyginimo dalis, išmokėta darbuotojui praėjusiais finansiniais metais;

               e)

               pagrindiniai darbuotojo kintamo atlyginimo veiklos rodikliai;

               f)

               kiekybiniai kriterijai, kuriais remiantis darbuotojas buvo įvertintas kaip nustatytas darbuotojas (Deleguotojo reglamento (ES) Nr. 604/2014 4 straipsnio 1 dalies a, b arba c punktai);

               g)

               kriterijai, kuriais remiantis prašoma darbuotojui netaikyti prezumpcijos (Deleguotojo reglamento (ES) Nr. 604/2014 4 straipsnio 2 dalies a arba b punktai).

         3.   Į pranešimą, remiantis Deleguotojo reglamento (ES) Nr. 604/2014 4 straipsnio 4 dalimi, ir prašymą dėl išankstinio patvirtinimo pagal 4 straipsnio 5 dalį įtraukiama metinė vidaus arba išorės audito įvertinimo ataskaita dėl nustatytų darbuotojų nustatymo proceso ir jo rezultatų, taip pat dėl prašymų dėl prezumpcijos netaikymo.
   4 straipsnis
   Dokumentai, kuriuos reikalaujama pateikti, siekiant įrodyti, kad veiklos padalinys nėra reikšmingas
   1.   Pildydamos pranešimą pagal Deleguotojo reglamento (ES) Nr. 604/2014 4 straipsnio 4 dalį arba teikdamos prašymą dėl išankstinio patvirtinimo, remdamosi 4 straipsnio 5 dalimi, prižiūrimos kredito įstaigos pateikia ECB tokius dokumentus, pagrindžiančius, kad darbuotojas arba darbuotojų kategorija, kuriai darbuotojas priklauso, vykdo tik profesinę veiklą veiklos padalinyje, kuris nėra reikšmingas veiklos padalinys, kaip nurodyta Deleguotojo reglamento (ES) Nr. 604/2014 4 straipsnio 2 dalies a punkte:

               a)

               išsamų ir visapusišką atitinkamo darbuotojo arba darbuotojų kategorijos, kuriai priklauso darbuotojas, pareigų ir atsakomybės aprašymą;

               b)

               atitinkamo veiklos padalinio organizacinės struktūros schemą, kurioje matyti hierarchinė struktūra ir atskaitomybės schema, taip pat atitinkamas darbuotojas arba ta darbuotojų kategorija, kuriai jis priklauso;

               c)

               išsamų pradinio kapitalo paskirstymo atitinkamam veiklos padaliniui aprašymą, remiantis Direktyvos 2013/36/ES 73 straipsniu, už einamuosius ir dvejus praėjusius finansinius metus;

               d)

               vidaus kapitalo paskirstymo už einamuosius ir dvejus praėjusius finansinius metus visiems veiklos padaliniams aprašymą remiantis Direktyvos 2013/36/ES 73 straipsniu apžvalgą;

               e)

               paaiškinimą, kodėl prižiūrima kredito įstaiga darbuotojui arba darbuotojų kategorijai, kuriai darbuotojas priklauso, suteikė atlyginimą, kuris atitinka Deleguotojo reglamento (ES) Nr. 604/2014 4 straipsnio 1 dalyje nurodytus kriterijus, net jei darbuotojas savo profesinę veiklą atlieka ne reikšmingame veiklos padalinyje;

               f)

               pagrįstą paaiškinimą, kodėl darbuotojas arba darbuotojų kategorija, kuriai darbuotojas priklauso, neatitinka kokybinių kriterijų, nurodytų Deleguotojo reglamento (ES) Nr. 604/2014 3 straipsnyje.

         2.   Jei veiklos padalinių apibrėžimas prižiūrimame subjekte pasikeitė per šiuos ir dvejus praėjusius finansinius metus, prižiūrimas subjektas nurodo tokio pasikeitimo priežastis.
   3.   ECB gali reikalauti, kad prižiūrima kredito įstaiga pateiktų papildomą prašymą pagrindžiančią informaciją.
   5 straipsnis
   Dokumentai, pagrindžiantys, kad darbuotojo profesinė veikla neturi reikšmingo poveikio reikšmingo veiklos padalinio rizikos profiliui
   1.   Pildydamos pranešimą pagal Deleguotojo reglamento (ES) Nr. 604/2014 4 straipsnio 4 dalį arba teikdami prašymą dėl išankstinio patvirtinimo, remiantis 4 straipsnio 5 dalimi, prižiūrimos kredito įstaigos pateikia ECB tokius dokumentus, pagrindžiančius, kad darbuotojo arba darbuotojų kategorijos profesinė veikla neturi reikšmingo poveikio reikšmingo veiklos padalinio rizikos profiliui, kaip nurodyta Deleguotojo reglamento (ES) Nr. 604/2014 4 straipsnio 2 dalies b punkte:

               a)

               išsamų ir visapusišką atitinkamo darbuotojo arba darbuotojų kategorijos, kuriai priklauso darbuotojas, pareigų ir atsakomybės aprašymą;

               b)

               atitinkamo veiklos padalinio organizacinės struktūros schemą, kurioje matyti hierarchinė struktūra ir atskaitomybės schema, taip pat atitinkamas darbuotojas arba ta darbuotojų kategorija, kuriai jis priklauso;

               c)

               išsamų objektyvių kriterijų, nurodytų Deleguotojo reglamento (ES) Nr. 604/2014 4 straipsnio 3 dalyje, kurie buvo naudoti siekiant įvertinti, ar atitinkamo darbuotojo arba darbuotojų kategorijos, kuriai priklauso darbuotojas, profesinė veikla neturi reikšmingo poveikio reikšmingo veiklos padalinio rizikos profiliui, aprašymą, nurodant, kaip šie kriterijai buvo taikyti ir kaip buvo atsižvelgta į visus atitinkamus rizikos ir veiklos rodiklius, naudotus vidaus rizikos įvertinimo tikslais;

               d)

               paaiškinimą, kodėl prižiūrima kredito įstaiga išmokėjo darbuotojui arba darbuotojų kategorijai, kuriai priklauso darbuotojas, atlyginimą, kuris atitinka kriterijus, nurodytus Deleguotojo reglamento (ES) Nr. 604/2014 4 straipsnio 1 dalyje, net jei darbuotojas nedaro reikšmingo poveikio reikšmingo veiklos padalinio rizikos profiliui;

               e)

               pagrįstą paaiškinimą, kodėl darbuotojas arba darbuotojų kategorija, kuriai priklauso darbuotojas, neatitinka kokybinių kriterijų, nurodytų Deleguotojo reglamento (ES) Nr. 604/2014 3 straipsnyje.

         2.   ECB gali reikalauti, kad prižiūrima kredito įstaiga pateiktų papildomą prašymą pagrindžiančią informaciją.
   6 straipsnis
   Papildomi dokumentai, pagrindžiantys prašymus dėl darbuotojų, kuriems išmokėtas visas 1 000 000 EUR arba didesnis atlyginimas
   1.   Teikdamos prašymus dėl išankstinio patvirtinimo, remiantis Deleguotojo reglamento (ES) Nr. 604/2014 4 straipsnio 5 dalimi, susijusius su darbuotoju, kuriam per praėjusius finansinius metus buvo išmokėtas visas 1 000 000 EUR arba didesnis atlyginimas, prižiūrimos kredito įstaigos, siekdamos pagrįsti išskirtines aplinkybes, nurodytas Deleguotojo reglamento (ES) Nr. 604/2014 4 straipsnio 5 dalyje, ECB pateikia tokius dokumentus:

               a)

               išsamų išskirtinių aplinkybių, susijusių su atitinkamo darbuotojo profesine veikla ir jų įtakos įstaigos rizikos profiliui, aprašymą. Didelė konkurencija nėra laikoma išskirtine aplinkybe;

               b)

               išsamų bet kokių išskirtinių aplinkybių, susijusių su atitinkamo darbuotojo atlyginimu, aprašymą, kuriame paaiškinama, kodėl kredito įstaiga išmokėjo darbuotojui 1 000 000 EUR arba didesnį atlyginimą, net jei darbuotojas, kaip pranešama, nedaro reikšmingo poveikio prižiūrimos kredito įstaigos rizikos profiliui.

         2.   ECB gali reikalauti, kad prižiūrima kredito įstaiga pateiktų papildomą prašymą pagrindžiančią informaciją.
   7 straipsnis
   Pranešimų užpildymo terminas
   1.   Pranešimai, remiantis Deleguotojo reglamento (ES) Nr. 604/2014 4 straipsnio 4 dalimi, turi būti užpildomi nedelsiant ir bent per šešis mėnesius nuo praėjusių finansinių metų pabaigos. Prižiūrimos kredito įstaigos sprendimas, kuriuo remiantis buvo teikiamas pranešimas, apsiriboja darbuotojo veikla finansiniais metais, einančiais po metų, kuriais buvo pateiktas pranešimas.
   2.   Darbuotojų atžvilgiu apie kuriuos buvo pranešta ankstesniu pranešimų užpildymo laikotarpiu, naujo pranešimo teikti nereikia, kol taikytinas kriterijus, naudotas dėl jo priimant sprendimą.
   3.   Jei apie darbuotoją pranešimas pateiktas pirmą kartą, sprendimas dėl jo veiklos taikomas finansiniais metais, kai buvo pranešta, bei dėl jo veiklos kitais finansiniais metais. Ši nuostata taikoma tik pranešimams, pateiktiems įsigaliojus šiam sprendimui.
   8 straipsnis
   Prašymų pateikimo išankstiniam patvirtinimui terminas
   Prašymai išankstiniam patvirtinimui, remiantis Deleguotojo reglamento (ES) Nr. 604/2014 4 straipsnio 5 dalimi, pateikiami nedelsiant ir bent per šešis mėnesius nuo praėjusių finansinių metų pabaigos.
   9 straipsnis
   ECB vertinimas
   1.   Remdamasis užpildytais pranešimais pagal Deleguotojo reglamento (ES) Nr. 604/2014 4 straipsnio 4 dalį ir prašymais, pateiktais dėl išankstinio patvirtinimo, remiantis Deleguotojo reglamento (ES) Nr. 604/2014 4 straipsnio 5 dalimi, ECB įvertina:

               a)

               dokumentų išsamumą;

               b)

               pagrindą, kuriuo remdamasi prižiūrima kredito įstaiga nustatė, kad susijęs darbuotojas arba darbuotojų kategorija, kuriai priklauso darbuotojas, atitinka vieną iš sąlygų, nurodytų Deleguotojo reglamento (ES) Nr. 604/2014 4 straipsnio 2 dalyje;

               c)

               ar darbuotojas arba darbuotojų kategorija, kuriai priklauso darbuotojas, savo vykdoma profesine veikla nedaro reikšmingo poveikio reikšmingo veiklos padalinio rizikos profiliui:

                           i)

                           ar prižiūrima kredito įstaiga taikė objektyvius kriterijus, kuriais atsižvelgiama į visus atitinkamos rizikos ir veiklos rodiklius, kuriuos ji naudoja siekdama nustatyti, valdyti ir stebėti riziką remdamasi Direktyvos 2013/36/ES 74 straipsniu;

                           ii)

                           ar prižiūrima kredito įstaiga palygino darbuotojo arba darbuotojų kategorijos, kuriai priklauso darbuotojas, pareigas ir įgaliojimus bei jų įtaką prižiūrimos kredito įstaigos rizikos profiliui ir darbuotojų, nustatytų taikant kokybinius kriterijus, įtvirtintus Deleguotojo reglamento (ES) Nr. 604/2014 3 straipsnyje, profesinės veiklos poveikį;

               d)

               ar taikomos išimtinės aplinkybės dėl prašymų išankstiniam patvirtinimui, susijusių su darbuotojais, kuriems išmokėtas visas 1 000 000 EUR arba didesnis atlyginimas. Tokiais atvejais ECB informuoja Europos bankininkystės instituciją apie pirminio vertinimo rezultatus prieš priimdamas bet kokį sprendimą.

         2.   Prašymų, pateiktų išankstiniam patvirtinimui, remiantis Deleguotojo reglamento (ES) Nr. 604/2014 4 straipsnio 5 dalimi, atveju ECB priima sprendimą per tris mėnesius nuo išsamių dokumentų gavimo.
   3.   Pranešimo, remiantis Deleguotojo reglamento (ES) Nr. 604/2014 4 straipsnio 4 dalimi, atveju, kai įvertinime nurodoma, kad šiame sprendime ir Deleguotojo reglamento (ES) Nr. 604/2014 4 straipsnio 2 dalyje nustatyti reikalavimai neįvykdyti, prižiūrimai kredito įstaigai ECB apie tai praneša per tris mėnesius nuo išsamių dokumentų gavimo. Prižiūrima kredito įstaiga netaiko Deleguotojo reglamento (ES) Nr. 604/2014 4 straipsnio 2 dalies. Nesant šios dalies pirmajame sakinyje nurodyto ECB pranešimo, laikoma, kad prižiūrima kredito įstaiga atitinka Deleguotojo reglamento (ES) Nr. 604/2014 4 straipsnio 2 dalį ir joje nustatytus reikalavimus.
   10 straipsnis
   Suteikto išankstinio patvirtinimo galiojimo trukmė
   1.   ECB suteiktas išankstinis patvirtinimas, remiantis Deleguotojo reglamento (ES) Nr. 604/2014 4 straipsnio 5 dalimi, taikomas tik darbuotojo veiklai finansiniais metais, einančiais po metų, kuriais ECB priežiūros sprendimas, kuriame yra patvirtinimas, buvo praneštas prižiūrimai kredito įstaigai.
   2.   Jei dėl atitinkamo darbuotojo prašymas pateiktas pirmą kartą, patvirtinimas suteikiamas darbuotojo veiklai finansiniais metais, kuriais ECB priežiūros sprendimas, kuriame yra patvirtinimas, buvo praneštas prižiūrimai kredito įstaigai, bei darbuotojo veiklai kitais finansiniais metais. Ši nuostata taikoma tik prašymams, pateiktiems įsigaliojus šiam sprendimui.
   11 straipsnis
   Pereinamojo laikotarpio nuostatos
   1.   Šis sprendimas taikomas pranešimų, remiantis Deleguotojo reglamento (ES) Nr. 604/2014 4 straipsnio 4 dalimi, arba prašymų dėl išankstinio patvirtinimo, remiantis 4 straipsnio 5 dalimi, pateiktų įsigaliojus šiam sprendimui, užpildymui.
   2.   Išimties tvarka pranešimai, remiantis Deleguotojo reglamento (ES) Nr. 604/2014 4 straipsnio 4 dalimi, arba prašymai dėl išankstinio patvirtinimo, remiantis 4 straipsnio 5 dalimi, pagrįsti 2014 m. informacija, turi būti užpildyti iki 2015 m. gruodžio 31 d.
   3.   Vadovaujantis Deleguotojo reglamento (ES) Nr. 604/2014 4 straipsnio 5 dalimi ECB suteikti patvirtinimai pagal šias pereinamąsias nuostatas taikomi darbuotojo veiklai finansiniais 2015 metais ir 2016 metais.
   12 straipsnis
   Įsigaliojimas
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Frankfurte prie Maino 2015 m. lapkričio 20 d.

            ECB Pirmininkas

         Mario DRAGHI

      (1)  OL L 287, 2013 10 29, p. 63.

      (2)  2014 m. balandžio 16 d. Europos Centrinio Banko reglamentas (ES) Nr. 468/2014, kuriuo sukuriama Europos Centrinio Banko, nacionalinių kompetentingų institucijų ir nacionalinių paskirtųjų institucijų bendradarbiavimo Bendrame priežiūros mechanizme struktūra (BPM pagrindų reglamentas) (ECB/2014/17) (OL L 141, 2014 5 14, p. 1).

      (3)  2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338).

      (4)  2014 m. kovo 4 d. Komisijos deleguotasis reglamentas (ES) Nr. 604/2014, kuriuo papildomos Europos Parlamento ir Tarybos direktyvos 2013/36/ES nuostatos dėl techninių reguliavimo standartų, susijusių su kokybiniais ir atitinkamais kiekybiniais kriterijais, pagal kuriuos nustatomos darbuotojų, kurių profesinė veikla turi reikšmingą poveikį įstaigos rizikos pobūdžiui, kategorijos (OL L 167, 2014 6 6, p. 30).

      (5)  2013 m. birželio 26 d. Europos Parlamento ir Tarybos reglamentas (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (OL L 176, 2013 6 27, p. 1).


title: 1986 m. rugsėjo 15 d. Tarybos sprendimas dėl Papildomo protokolo prie Europos ekonominės bendrijos ir Norvegijos Karalystės susitarimo, sąlygoto su Ispanijos Karalystės ir Portugalijos Respublikos stojimo į Bendriją, sudarymo

text:
Svarbus teisinis pranešimas

|

31986D0571

Oficialusis leidinys L 337 , 29/11/1986 p. 0001 - 0001

		Tarybos sprendimas1986 m. rugsėjo 15 d.dėl Papildomo protokolo prie Europos ekonominės bendrijos ir Norvegijos Karalystės susitarimo, sąlygoto su Ispanijos Karalystės ir Portugalijos Respublikos stojimo į Bendriją, sudarymo(86/571/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos pasiūlymą,kadangi siekiant atsižvelgti į Ispanijos Karalystės ir Portugalijos Respublikos stojimą į Bendriją būtina sudaryti Papildomą protokolą prie Europos ekonominės bendrijos ir Norvegijos Karalystės susitarimo [1], pasirašyto Briuselyje 1973 m. gegužės 14 d.,PRIĖMĖ ŠĮ SPRENDIMĄ:1 straipsnisBendrijos vardu yra patvirtinamas Papildomas protokolas prie Europos ekonominės bendrijos ir Norvegijos Karalystės susitarimo, sąlygoto Ispanijos Karalystės ir Portugalijos Respublikos stojimo į Bendriją,Protokolo tekstas yra pridedamas prie šio sprendimo.2 straipsnisTarybos pirmininkas pateikia Protokolo 18 straipsnyje numatytą pranešimą [2].3 straipsnisŠis sprendimas įsigalioja kitą dieną po jo paskelbimo Europos Bendrijų oficialiajame leidinyje.Priimta Briuselyje, 1986 m. rugsėjo 15 d.Tarybos varduPirmininkasG. Howe[1] OL L 171, 1973 6 27, p. 2.[2] Tarybos Generalinis sekretoriatas Protokolo įsigaliojimo datą paskelbs Europos Bendrijų oficialiajame leidinyje.--------------------------------------------------


title: 2013 m. liepos 2 d. Tarybos sprendimas 2013/351/BUSP, kuriuo iš dalies keičiamas Sprendimas 2011/426/BUSP dėl Europos Sąjungos specialiojo įgaliotinio Bosnijoje ir Hercegovinoje paskyrimo

text:
4.7.2013

               LT

               Europos Sąjungos oficialusis leidinys

               L 185/7

         TARYBOS SPRENDIMAS 2013/351/BUSP
   2013 m. liepos 2 d.
   kuriuo iš dalies keičiamas Sprendimas 2011/426/BUSP dėl Europos Sąjungos specialiojo įgaliotinio Bosnijoje ir Hercegovinoje paskyrimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2011 m. liepos 18 d. Taryba priėmė Sprendimą 2011/426/BUSP (1), kuriuo paskyrė Peter SØRENSEN Europos Sąjungos specialiuoju įgaliotiniu (toliau – ES specialusis įgaliotinis) Bosnijoje ir Hercegovinoje. ES specialiojo įgaliotinio įgaliojimai baigiasi 2015 m. birželio 30 d.;

               (2)

               Sprendimu 2011/426/BUSP, kuris iš dalies pakeistas Sprendimu 2012/330/BUSP (2), ES specialiajam įgaliotiniui buvo numatytos orientacinės finansavimo sumos laikotarpiui nuo 2011 m. rugsėjo 1 d. iki 2013 m. birželio 30 d. Turėtų būti nustatyta nauja orientacinė finansavimo suma laikotarpiui nuo 2013 m. liepos 1 d. iki 2014 m. birželio 30 d.;

               (3)

               ES specialusis įgaliotinis vykdys įgaliojimus tokiomis aplinkybėmis, kurios gali pablogėti ir galėtų kliudyti pasiekti Sąjungos išorės veiksmų tikslus, nustatytus Sutarties 21 straipsnyje;

               (4)

               todėl Sprendimas 2011/426/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2011/426/BUSP 5 straipsnio 1 dalis papildoma šia pastraipa:

      „Su ES specialiojo įgaliotinio įgaliojimų vykdymu laikotarpiu nuo 2013 m. liepos 1 d. iki 2014 m. birželio 30 d. susijusioms išlaidoms padengti skiriama orientacinė finansavimo suma yra 5 285 000 EUR.“.

   2 straipsnis
   Įsigaliojimas
   Šis sprendimas įsigalioja jo priėmimo dieną.
   Jis taikomas nuo 2013 m. liepos 1 d.

      Priimta Briuselyje 2013 m. liepos 2 d.

            Tarybos vardu

            Pirmininkas

         L. LINKEVIČIUS

      (1)  OL L 188, 2011 7 19, p. 30.

      (2)  OL L 165, 2012 6 26, p. 66.


title: 2013/381/ES: 2013 m. liepos 9 d. Tarybos sprendimas, kuriuo skiriamas Regionų komiteto Vokietijai atstovaujantis narys

text:
16.7.2013

               LT

               Europos Sąjungos oficialusis leidinys

               L 193/21

         TARYBOS SPRENDIMAS
   2013 m. liepos 9 d.
   kuriuo skiriamas Regionų komiteto Vokietijai atstovaujantis narys
   (2013/381/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Vokietijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               2013 m. liepos 22 d. pasibaigus Helmut Max JAHN kadencijai taps laisva Regionų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Nuo 2013 m. liepos 23 d. likusiam kadencijos laikui iki 2015 m. sausio 25 d. Regionų komiteto nariu skiriamas:

               —

               Jörg DUPPRÉ, Landrat des Landkreises Südwestpfalz, Präsident des Deutschen Landkreistages.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. liepos 9 d.

            Tarybos vardu

            Pirmininkas

         R. ŠADŽIUS

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2006 m. gruodžio 18 d. Tarybos Sprendimas dėl Švietimo ir mokymo architektūros srityje patariamojo komiteto narių ir pakaitinių narių skyrimo

text:
28.12.2006

               LT

               Europos Sąjungos oficialusis leidinys

               C 320/1

      TARYBOS SPRENDIMAS

   2006 m. gruodžio 18 d.
   dėl Švietimo ir mokymo architektūros srityje patariamojo komiteto narių ir pakaitinių narių skyrimo
   (2006/C 320/01)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 1985 m. birželio 10 d. Tarybos sprendimą 85/385/EEB, įsteigiantį Švietimo ir mokymo architektūros srityje patariamąjį komitetą, ypač į jo 3 ir 4 straipsnius, (1)

   atsižvelgdama į tai, kad pagal minėto sprendimo 3 straipsnį komitetą sudaro trys ekspertai iš kiekvienos valstybės narės ir po pakaitinį narį kiekvienam iš šių ekspertų; atsižvelgdama į tai, kad pagal to paties sprendimo 4 straipsnį ekspertų ir pakaitinių narių kadencija yra treji metai ir nario kadencija baigiasi anksčiau nei po trejų metų, jei jis atsistatydina, dėl jo mirties ar jį pakeitus kitu nariu; tokiu atveju kitas asmuo paskiriamas likusiam kadencijos laikui,
   atsižvelgdama į tai, kad 2006 m. kovo 9 d. Sprendimu 2006/C68/03 (2) Taryba paskyrė Švietimo ir mokymo architektūros srityje patariamojo komiteto narius ir pakaitinius narius trejų metų laikotarpiui nuo sprendimo priėmimo dienos,
   atsižvelgdama į tai, kad septynių valstybių narių vyriausybės pateikė kandidatus šių narių ir pakaitinių narių skyrimui ar pakeitimui,
   NUSPRENDĖ:
   Vienintelis straipsnis
   Nuo šio sprendimo dienos iki 2009 m. kovo 9 d. Švietimo ir mokymo architektūros srityje patariamojo komiteto nariais ir pakaitiniais nariais skiriami šie asmenys:
   A.   PROFESIJĄ PRAKTIKUOJANTYS EKSPERTAI

               Šalis

               Nariai

               Pakaitiniai nariai

               Čekija

               Dalibor BORÁK

               Danija

               Bente BEDHOLM

               Henning THOMASEN

               Kipras

               Themis THEMISTOCLEOUS

               Vasos CHRISTOU

               Liuksemburgas

               Marie-Hélène LUCAS

               Nico STEINMETZ

               Portugalija

               Carlos da SILVA AFONSO

               Nuno da SILVA ARAÚJO SIMõES

         B.   UNIVERSITETO ARBA LYGIAVERTĖS MOKYMO ĮSTAIGOS ARCHITEKTŪROS SRITYJE EKSPERTAI

               Šalis

               Nariai

               Pakaitiniai nariai

               Danija

               Sven FELDING

               Jørgen HAUBERG

               Liuksemburgas

               Jean TAGLIAFERRI

               Raymond HARSCH

               Portugalija

               Mario Júlio TEIXEIRA KRUGER

               Manuel MENDES TAINHA

               Švedija

               Hasse ERNEFELDT

         C.   VALSTYBĖS NARĖS KOMPETENTINGŲ INSTITUCIJŲ EKSPERTAI

               Šalis

               Nariai

               Pakaitiniai nariai

               Čekija

               Marie KOTRLÁ

               Danija

               Mikkel BUCHTER

               Mads FLYVHOLM

               Liuksemburgas

               Bernadette FRIEDERICI-CARABIN

               Elodie HOFMANN

               Slovakija

               Róbert PODHORSKY

      Priimta Briuselyje, 2006 m. gruodžio 18 d.

            Tarybos vardu

            Pirmininkas

         J.-E. ENESTAM

      (1)  OL L 223, 2005 08 21, p. 26-27.

      (2)  OL C 68, 2006 03 21, p. 6-8.


title: 2004 m. kovo 4 d. Europos centrinio banko sprendimas dėl galimybės visuomenei susipažinti su Europos centrinio banko dokumentais (ECB/2004/3)

text:
Svarbus teisinis pranešimas

|

32004D0003(01)

Oficialusis leidinys L 080 , 18/03/2004 p. 0042 - 0044

		Europos centrinio banko sprendimas2004 m. kovo 4 d.dėl galimybės visuomenei susipažinti su Europos centrinio banko dokumentais(ECB/2004/3)(2004/258/EB)EUROPOS CENTRINIO BANKO VALDANČIOJI TARYBA,atsižvelgdama į Europos centrinių bankų sistemos ir Europos centrinio banko statutą, ypač į jo 12.3 straipsnį,atsižvelgdama į Europos centrinio banko darbo tvarkos taisykles [1], ypač į jų 23 straipsnį,kadangi:(1) Europos Sąjungos sutarties 1 straipsnio antrojoje pastraipoje įtvirtinta atvirumo sąvoka, nurodant, kad Sutartis ženklina naują glaudesnės Europos tautų sąjungos kūrimo etapą, kai sprendimai priimami kuo atviriau ir kuo labiau priartinant juos prie piliečio. Atvirumas didina valdymo teisėtumą, veiksmingumą ir atskaitomybę, tuo stiprindamas demokratijos principus.(2) Bendra deklaracija [2] dėl 2001 m. gegužės 30 d. Europos Parlamento ir Tarybos reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais [3] Europos Parlamentas, Taryba ir Komisija prašo kitas Sąjungos institucijas ir organus priimti vidaus taisykles dėl galimybės visuomenei susipažinti su dokumentais, kurios atsižvelgia į reglamentu nustatytus principus ir ribas. 1998 m. lapkričio 3 d. Sprendimu ECB/1998/12 dėl visuomenės galimybės susipažinti su Europos centrinio banko dokumentais ir archyvais [4] nustatytas visuomenės galimybės susipažinti su ECB dokumentais režimas turėtų būti atitinkamai peržiūrėtas.(3) Platesnė susipažinimo su ECB dokumentais galimybė turėtų būti numatyta, tačiau tuo pačiu išsaugant Sutarties 108 straipsniu ir Statuto 7 straipsniu nustatytą ECB ir nacionalinių centrinių bankų (NCB) nepriklausomumą ir tam tikrų ECB uždaviniams atlikti būdingų klausimų konfidencialumą. Siekiant išsaugoti jo sprendimų priėmimo proceso veiksmingumą, įskaitant jo vidaus konsultacijas ir svarstymus, ECB sprendimus priimančių organų posėdžiai yra konfidencialūs, nebent atitinkamas organas nuspręstų viešai paskelbti savo svarstymų rezultatus.(4) Tačiau išimties tvarka turėtų būti apsaugomi tam tikri visuomenės ir asmeniniai interesai. Be to, ECB turi apsaugoti euro banknotų, kaip mokėjimo priemonių, vientisumą, be apribojimų įskaitant apsaugos požymius prieš padirbinėjimą, technines gaminimo specifikacijas, fizinį atsargų saugumą ir euro banknotų transportavimą.(5) Kai NCB vykdo paraiškas dėl jų žinioje esančių ECB dokumentų, jie turėtų konsultuotis su ECB, siekdami užtikrinti visapusišką šio sprendimo taikymą, nebent būtų akivaizdu, kad dokumentas gali arba negali būti atskleistas.(6) Siekiant didesnio atvirumo, ECB turėtų sudaryti galimybę susipažinti ne tiktai su jo parengtais dokumentais, bet taip pat ir su jo gautais dokumentais, tuo pačiu metu išsaugodamas susijusių trečiųjų šalių teisę išreikšti savo nuomonę dėl galimybės susipažinti su dokumentais, kilusiais iš tų šalių.(7) Siekdamas užtikrinti gerą administracinę praktiką, ECB turėtų taikyti dviejų lygių administracinę procedūrą,NUSPRENDĖ:1 straipsnisTikslasŠio sprendimo tikslas yra nustatyti sąlygas ir apribojimus, pagal kuriuos ECB suteikia galimybę visuomenei susipažinti su ECB dokumentais, ir skatinti gerą administracinę patirtį, susijusią su galimybe visuomenei susipažinti su tokiais dokumentais.2 straipsnisNaudos gavėjai ir taikymo sritis1. Bet kuris Sąjungos pilietis ir bet kuris fizinis ar juridinis asmuo, gyvenantis ar turintis registruotą buveinę valstybėje narėje, turi teisę, laikydamasis šiame sprendime nustatytų sąlygų ir apribojimų, susipažinti su ECB dokumentais.2. ECB gali, laikydamasis tų pačių sąlygų ir apribojimų, leisti bet kuriam fiziniam ar juridiniam asmeniui, negyvenančiam arba neturinčiam registruotos buveinės valstybėje narėje, susipažinti su ECB dokumentais.3. Šis sprendimas nepažeidžia teisės visuomenei susipažinti su ECB dokumentais, kurie gali būti parengti pagal tarptautinės teisės dokumentus arba juos įgyvendinančius aktus.3 straipsnisSąvokų apibrėžimaiŠiame sprendime:a) "dokumentas" ir "ECB dokumentas" – tai ECB parengtas ar turimas bet kuria forma (parašytas ant popieriaus, elektroninėje laikmenoje arba garso, vaizdo ar audiovizualiniame įraše) pateiktas turinys ir susijęs su į ECB atsakomybės sferą įeinančia politika, veikla ar sprendimais, taip pat iš Europos pinigų instituto (EPI) ir Europos ekonominės bendrijos valstybių narių centrinių bankų valdytojų komiteto (Valdytojų komitetas) kilę dokumentai;b) "trečioji šalis" – tai bet kuris fizinis ar juridinis asmuo arba kitas subjektas, nepriklausantis ECB.4 straipsnisIšimtys1. ECB nesuteikia galimybės susipažinti su dokumentais, dėl kurių atskleidimo nukentėtų apsauga:a) visuomenės intereso, susijusio su:- ECB sprendimus priimančių organų posėdžių konfidencialumu,- Bendrijos arba valstybės narės finansine, pinigų ar ekonomine politika,- ECB arba nacionalinių centrinių bankų vidaus finansais,- euro banknotų vientisumo apsauga,- visuomenės saugumu,- tarptautiniais finansiniais, pinigų ar ekonominiais santykiais;b) individo privatumo ir neliečiamumo, ypač pagal asmens duomenų apsaugą reglamentuojančius Bendrijos teisės aktus.c) informacijos, kuri pagal Bendrijos teisę saugoma kaip tokia, konfidencialumo.2. ECB nesuteikia galimybės susipažinti su dokumentais, dėl kurių atskleidimo nukentėtų apsauga:- komercinių fizinių arba juridinių asmenų interesų, įskaitant intelektinę nuosavybę,- teismo proceso ir teisinės pagalbos,- inspekcijų, tyrimo ir audito tikslų,nebent atskleidimo reikalautų viršesnis viešasis interesas.3. Galimybė susipažinti su dokumentu, kuriame pareikšta vidaus reikmėms skirta nuomonė, esanti svarstymų ir preliminarių konsultacijų ECB viduje ar su nacionaliniais centriniais bankais dalimi, nesuteikiama netgi po to, kai sprendimas jau yra priimtas, nebent atskleidimo reikalautų viršesnis viešasis interesas.4. Kalbant apie trečiųjų šalių dokumentus, ECB konsultuojasi su trečiąja susijusia šalimi, siekdamas nustatyti, ar taikytina šiame straipsnyje nustatyta išimtis, nebent būtų akivaizdu, kad dokumentas gali arba negali būti atskleistas.5. Jei kuri nors iš išimčių yra taikoma tiktai kai kurioms dokumento dalims, likusios dokumento dalys yra išduodamos.6. Šiame straipsnyje nustatytos išimtys yra taikomos tiktai tokiam laikotarpiui, kai toks draudimas yra pateisinamas, atsižvelgiant į dokumento turinį. Išimtys gali galioti ne ilgiau kaip 30 metų, nebent tam tikrais atvejais ECB Valdančioji taryba nustatytų kitaip. Kalbant apie dokumentus, kuriems išimtys galioja dėl privatumo ar komercinių interesų, išimtys gali būti taikomos ir pasibaigus šiam laikotarpiui.5 straipsnisDokumentai nacionaliniuose centriniuose bankuoseNCB gali atskleisti savo turimus ECB parengtus arba iš EPI ar Valdytojų komiteto kilusius dokumentus tik prieš tai pasikonsultavę su ECB dėl susipažinimo apimties, nebent būtų akivaizdu, kad dokumentas gali arba negali būti atskleistas.Arba NCB gali nukreipti paraišką į ECB.6 straipsnisParaiškos1. Paraiška dėl galimybės susipažinti su dokumentu pateikiama ECB [5] bet kuria raštiška forma, įskaitant elektroninę, viena iš oficialių Sąjungos kalbų, bei pakankamai tiksliai nurodant dokumentą, kad ECB galėtų jį identifikuoti. Pareiškėjas nebūtinai turi nurodyti paraiškos pateikimo priežastį.2. Jei paraiška nėra pakankamai konkreti, ECB kreipiasi į pareiškėją, kad šis patikslintų paraišką, bei padeda jam tai padaryti.3. Tuo atveju, kai paraiškoje prašoma labai ilgo dokumento, arba ji susijusi su labai dideliu dokumentų skaičiumi, ECB gali neformaliai pasitarti su pareiškėju, kad būtų surastas teisingas sprendimas.7 straipsnisPirminių paraiškų tvarkymas1. Paraiška dėl galimybės susipažinti su dokumentais yra vykdoma nedelsiant. Pareiškėjui išsiunčiamas patvirtinimas apie paraiškos gavimą. Per 20 darbo dienų nuo paraiškos gavimo arba gavus pagal 6 straipsnio 2 dalį prašomus patikslinimus, Sekretoriato ir kalbos paslaugų generalinis direktorius arba duoda leidimą susipažinti su dokumentu ir suteikia tokią galimybę pagal 9 straipsnį, arba pareiškėjui raštu nurodo visiško arba dalinio atsisakymo priežastį bei informuoja pareiškėją apie jo teisę pateikti kartotinę paraišką pagal 2 dalį.2. Visiško arba dalinio atsisakymo atveju pareiškėjas gali per 20 darbo dienų nuo ECB atsakymo gavimo pateikti kartotinę paraišką, prašydamas, kad ECB Vykdomoji valdyba dar kartą peržiūrėtų ECB poziciją. Be to, jei ECB per nurodytą pirminės paraiškos vykdymo 20 darbo dienų laikotarpį neatsiunčia atsakymo, pareiškėjas turi teisę pateikti kartotinę paraišką.3. Ypatingais atvejais, pavyzdžiui, jei prašoma labai ilgo dokumento arba paraiška susijusi su labai dideliu dokumentų skaičiumi, arba jei reikia pasikonsultuoti su trečiąja šalimi, ECB gali 20 darbo dienų pratęsti straipsnio 1 dalyje nustatytą terminą, su sąlyga, kad pareiškėjui pranešama iš anksto ir nurodomos konkrečios priežastys.4. 1 dalis netaikoma perdėtiems ar neprotingiems prašymams, ypač jeigu jie yra pasikartojančio pobūdžio.8 straipsnisKartotinių paraiškų tvarkymas1. Kartotinė paraiška yra vykdoma nedelsiant. Per 20 darbo dienų nuo tokios paraiškos gavimo Vykdomoji valdyba arba duoda leidimą susipažinti su dokumentu ir suteikia tokią galimybę pagal 9 straipsnį, arba pareiškėjui raštu nurodo visiško arba dalinio atsisakymo priežastį. Visiško arba dalinio atsisakymo atveju ECB informuoja pareiškėją apie tai, kokiomis priemonėmis jie gali ginti savo teises pagal Sutarties 230 ir 195 straipsnius.2. Ypatingais atvejais, pavyzdžiui, jei prašoma labai ilgo dokumento arba paraiška susijusi su labai dideliu dokumentų skaičiumi, ECB gali 20 darbo dienų pratęsti straipsnio 1 dalyje nustatytą terminą, su sąlyga, kad pareiškėjui pranešama iš anksto ir nurodomos konkrečios priežastys.3. Jei ECB per nurodytą laikotarpį neatsiunčia atsakymo, tai laikoma neigiamu atsakymu, ir pareiškėjas turi teisę pradėti teisminį procesą ir (arba) pateikti skundą Ombudsmenui atitinkamai pagal Sutarties 230 ir 195 straipsnius.9 straipsnisGalimybės susipažinti su dokumentais realizavimas pateikus paraišką1. Dokumentus, su kuriais ECB suteikė galimybę susipažinti, pareiškėjai gali peržiūrėti ECB patalpose arba atsiunčiant kopiją, įskaitant, jei įmanoma, elektroninę kopiją. Kopijų gamybos ir siuntimo išlaidos gali būti pateikiamos apmokėti pareiškėjui. Šis mokestis neturi viršyti realių kopijų gamybos ir siuntimo išlaidų. Susipažinimas su dokumentu vietoje, su mažiau nei 20 puslapių A4 formato kopijų ir tiesioginis priėjimas prie dokumentų elektroniniu būdu yra nemokami.2. Jei dokumentas jau yra ECB išduotas ir lengvai prieinamas, ECB gali įvykdyti savo pareigą duoti leidimą susipažinti su dokumentu informuodamas pareiškėją kaip gauti prašomą dokumentą.3. Dokumentai pateikiami esamu pavidalu ir forma (įskaitant elektroniniu būdu arba alternatyviu formatu) pagal pareiškėjo pageidavimą.10 straipsnisDokumentų atkūrimas1. Pagal šį sprendimą išduoti dokumentai negali būti atkuriami arba naudojami komerciniais tikslais be išankstinio aiškaus ECB leidimo. ECB gali sulaikyti tokį leidimą nenurodydamas priežasčių.2. Šiuo sprendimu nepažeidžiamos jokios galiojančios autorinių teisių normos, kurios gali riboti trečiosios šalies teisę atkurti arba naudoti išduotus dokumentus.11 straipsnisBaigiamosios nuostatosŠis sprendimas įsigalioja kitą dieną po jo paskelbimo Europos Sąjungos oficialiajame leidinyje.Sprendimas ECB/1998/12 panaikinamas.Priimta Frankfurte prie Maino, 2004 m. kovo 4 d.ECB pirmininkasJean-Claude Trichet[1] 2004 m. vasario 19 d. Sprendimas ECB/2004/2 dėl Europos centrinio banko darbo reglamento patvirtinimo (OL L 80, 2004 3 18, p. 33).[2] OL L 173, 2001 6 27, p. 5.[3] OL L 145, 2001 5 31, p. 43.[4] OL L 110, 1999 4 28, p. 30.[5] Siunčiama Europos centrinio banko Sekretoriatui, Kaiserstrasse 29, D-60311 Frankfurtas prie Maino. Faks: + 49 (69) 1344 6170. El. paštas: ecb.secretariat@ecb.int.--------------------------------------------------


title: 2011/283/ES: 2011 m. balandžio 12 d. Tarybos sprendimas dėl Europos Bendrijų bei jų valstybių narių ir Moldovos Respublikos partnerystės ir bendradarbiavimo susitarimo, nustatančio jų partnerystę, protokolo dėl Europos Sąjungos ir Moldovos Respublikos pagrindų susitarimo, kuriuo nustatomi Moldovos Respublikos dalyvavimo Sąjungos programose bendrieji principai, sudarymo

text:
18.5.2011

               LT

               Europos Sąjungos oficialusis leidinys

               L 131/1

         TARYBOS SPRENDIMAS
   2011 m. balandžio 12 d.
   dėl Europos Bendrijų bei jų valstybių narių ir Moldovos Respublikos partnerystės ir bendradarbiavimo susitarimo, nustatančio jų partnerystę, protokolo dėl Europos Sąjungos ir Moldovos Respublikos pagrindų susitarimo, kuriuo nustatomi Moldovos Respublikos dalyvavimo Sąjungos programose bendrieji principai, sudarymo
   (2011/283/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114, 168, 169, 172 straipsnius, 173 straipsnio 3 dalį, 188 ir 192 straipsnius kartu su 218 straipsnio 6 dalies a punktu, 218 straipsnio 7 dalimi bei 218 straipsnio 8 dalies antra pastraipa,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Europos Bendrijų bei jų valstybių narių ir Moldovos Respublikos partnerystės ir bendradarbiavimo susitarimo, nustatančio jų partnerystę, protokolas dėl Europos Sąjungos ir Moldovos Respublikos pagrindų susitarimo, kuriuo nustatomi Moldovos Respublikos dalyvavimo Sąjungos programose bendrieji principai (2) (toliau - Protokolas), pasirašytas Sąjungos vardu 2010 m. rugsėjo 30 d.

               (2)

               Protokolas turėtų būti sudarytas,

         PRIĖMĖ ŠĮ SPRENDIMĄ:
   1 straipsnis
   Europos Bendrijų bei jų valstybių narių ir Moldovos Respublikos partnerystės ir bendradarbiavimo susitarimo, nustatančio jų partnerystę, protokolas dėl Europos Sąjungos ir Moldovos Respublikos pagrindų susitarimo, kuriuo nustatomi Moldovos Respublikos dalyvavimo Sąjungos programose bendrieji principai, patvirtinamas Sąjungos vardu.
   2 straipsnis
   Tarybos pirmininkas Sąjungos vardu pateikia Protokolo 10 straipsnyje numatytą pranešimą.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2011 m. balandžio 12 d.

            Tarybos vardu

            Pirmininkė

         C. ASHTON

      (1)  2010 m. lapkričio 24 d. pritarimas.

      (2)  OL L 14, 2011 1 19, p. 2.